રિપોર્ટ મુજબ આગામી મહિનાઓમાં અનેક રાજકીય ઘટનાક્રમ બનવાના છે, જેને કારણે અનિશ્ચિતતા વધશે અને બજારના સેન્ટિમેન્ટ પર તેની અસર થશે. વર્તમાન સરકાર લોકસભા ચૂંટણી પછી ફરી સત્તા પર આવશે કે કેમ તે અંગે રોકાણકારો ચિંતામાં છે તેમ રિપોર્ટમાં કહેવાયું છે. નોમુરાએ તેની રિસર્ચ નોટમાં લખ્યું છે કે ‘જો ભાજપ ચૂંટણીમાં હારશે અને કેન્દ્રમાં અસ્થિર ગઠબંધન સરકાર સત્તા પર આવશે તો વોલ્યુએશન પર અસર થશે. રિપોર્ટમાં કહેવાયું છે કે વિતેલા વર્ષ ૨૦૧૭-૧૮માં વૃદ્ધિદર નીચો હોવાને કારણે ચાલુ વર્ષમાં નીચા બેઝને કારણે વૃદ્ધિદર ઊંચો જોવા મળશે. નિફ્ટી કંપનીઓની આવક આગામી બે વર્ષ વાર્ષિક ૨૪ ટકાના ચક્રવૃદ્ધિદરે વધશે તેવો અંદાજ છે. જોકે મેક્રો ઈકોનોમિકલ વિપરીત પરિબળો અને રાજકીય અનિશ્ચિતતા નજીકના ગાળામાં વેલ્યુએશનમાં વધારે સુધારો થવા નહીં દે તેમ જણાય છે.